钦定古今图书集成/理学汇编/学行典/第191卷 > 金道元
## 钦定古今图书集成/理学汇编/学行典/第191卷 > 金道元

按《吴县志》：“金道元，字仲夏，父国用，仕元河渠提举。道
元少孤，父友陈万户养为子。至正戊子，方国珍起兵
海上，行省参政朵尔质班督师讨之，期集建宁之补
门关。国珍伪降，陈信之，不为备，道元谏不听，已果扬
帆直上，陈战死。道元求之不得，乃赴海祝曰：‘吾父有
灵，幸使我不为贼所得也’。已而恒若有人抱持之者”，
流至温之沙濑上，竟得尸归。或荐之士诚所道，元闻
之，挈拏遁去，隐湖滨，卖卜以终其身。后以子问，累赠
太常寺少卿兼侍读学士。